stanford-oval/wikipedia huggingface dataset:
הפועל כפר סבא בית ברל

הפועל כפר סבא בית ברל היא אגודת שחייה ישראלית מאזור השרון. האגודה זכתה 4 פעמים (1986, 1987 ו-1989 2021) בתואר אלופת ישראל, ומדורגת מסורתית בין 3 האגודות המובילות בישראל. ייחודה של האגודה הוא בדו קיום המתקיים בה בין ערבים ליהודים. מעל לשליש מהשחיינים של האגודה, מגיעים מהמגזר הערבי.
המועדון הוקם בשנת 1967 על ידי רוחק'ה בוגין.
היסטוריה

בסוף שנות ה-60 החלו לשחות שחיינים בבריכת רמות השבים, הבריכה היחידה באזור השרון באותה העת. את השחיינים אימן המציל המצטיין חיים נעסה שבהמשך ניהל ואימן את קבוצת מכבי תל אביב. נחום בוך שאימן בברית מכבים עתיד יזם את הרעיון להקים אגודת שחייה בבריכה. רוחק'ה בוגין, שמעה את רעיון והחליטה לקחת את המשימה על עצמה. היא הקימה בשנת 1967 אגודה שנקראה "הפועל רמות השבים". בשנה הראשונה אימן את השחיינים נלו בילדרמן ועד ל-1970.באותן שנים התאמנה הקבוצה בקיץ בברכה ברמות השבים ובחורף בבריכה בגבעת רמבם בגבעתיים ומאוחר יותר בבריכה בגבעת חיים איחוד. בין מאמני הקבוצה בשנים אלו היו דוד פרלמוטר ואהרונצ'יק דיין. בשנות ה-80 החלו השחיינים להתאמן בבריכת המקורה והמחוממת בבית ברל ובמהרה הפכה בריכה זו לבריכת הבית של שחייני האגודה. באותה התקופה נקראה האגודה, הפועל הוד השרון בית ברל (הפועל ה.ה.ב.ב), ולאחר מכן הוחלף שמה להפועל כפר סבא בית ברל. בין המאמנים שאימנו באגודה היו אורי שפר, בוקי צ'יש, אמנון קראוס, זוהר גלילי, עופרה מוניוז, אהוד סגל.
היסטוריה > השחייניות והשחיינים אלופי ישראל

מיכל אמין
רז דר
ענת לויט
אמיר שטרנפלד
אור מלצר
דעאא מסארווה
נדב אהרנסון
היסטוריה > המאמנים של הקבוצה

המנהל המקצועי של האגודה הוא יהונתן קופלב, לעבר אלוף אירופה ושחיין אולימפי. המאמנים הראשיים כיום הם יהונתן קופלב ורוני בווה. כן מאמנים באגודה עמית עצמון ואורי ברק.
היסטוריה > האגודה מתאמנת בבריכות

בבריכת בית-ברל (בריכת 25 מטר) בעונת החורף ובריכה אולימפית בקיץ ובבריכת הקאונטרי כפר סבא.
הערות שוליים

↑  אלכס פרסלמן, פורת מחק את גניאל מהטבלה, מעריב, 23 בפברואר 1986
↑  אלכס פרלסמן, הברק של הדס ורוית, מעריב, 20 באוגוסט 1989
↑  פרסים בעד בטיחות בחופי רחצה ובריכות, על המשמר, 16 בנובמבר 1967
תא דם

| --- | --- |

מימין לשמאל:  תא דם לבן, טסית דם ותא דם אדום. צולם באמצעות מיקרוסקופ אלקטרוני סורק (SEM).
 שיוך:  תא, מונח אנטומי כללי, circulating cell 
 מיקום אנטומי:  דם 
 מזהים
 FMA:  62844 
 קוד MeSH:  A11.118 
 מזהה MeSH:  D001773 
 מערכת השפה הרפואית המאוחדת:  C0005773 
 
תא דם נמצא בעיקר בדם אבל נוצר בתהליך שנקרא המטופוייזה המתרחש במח העצם ורק בצורתו הבוגרת מגיע לדם. הסוגים העיקריים של תאי הדם כוללים:
תאי דם אדומים (RBC) – תאים שאיבדו את הגרעין בתהליך התמיינותם, יעודם העיקרי הוא הובלת חמצן והם מהווים 99% מכלל התאים בדם.
תאי דם לבנים (WBC) – יעודם העיקרי הוא מלחמה בפתוגנים (מיקרואורגניזמים מעוררי מחלות), כחלק ממערכת החיסון. מהווים 0.2% מכלל התאים בדם.
טסיות הדם (PLT) – גופים חסרי גרעין, הקטנים ביותר בזרם הדם ולהם תפקיד בתהליך קרישת הדם, נגזרים מהמגקריוציטים שבמח העצם.
תאי הדם מהווים עד 45% מנפח הדם, 55% הנותרים מהווה נוזל הדם, הפלזמה.
תרשים התפתחות תאי דם שונים מתא אב המטופוייטי לתאים בוגרים
ראו גם

דם
אוקספורד

ערך זה עוסק בעיר באנגליה. אם התכוונתם למשמעות אחרת, ראו .
| --- | --- |
סמל אוקספורד

המוזיאון להיסטוריה של הטבע, אוניברסיטת אוקספורד
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מזרח אנגליה
 מחוז:  אוקספורדשייר
 תאריך ייסוד:  המאה ה-9
 שטח:  45.59 קמ"ר
 אוכלוסייה:  ‏
  ‑ בעיר:  152,000
  ‑ צפיפות:  3,690.94 נפש לקמ"ר (הערכה ל-2015)
 קואורדינטות:  51°45′07″N 1°15′28″W﻿ / ﻿51.751944444444°N 1.2577777777778°W﻿ / 51.751944444444; -1.2577777777778 
 אזור זמן:  UTC
 http://www.oxford.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוקספורד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוקספורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוקספורד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוקספורד  he tabBackground:;tabBorder:#aaa;defaultTab:0;
השלט ההרלדי של אוקספורד, בו חקוק המוטו:
 Fortis est veritas (בלטינית: חזקה היא האמת)
מפת אוקספורד משנת 1605
אוקספורד (באנגלית: Oxford, ‏האזנהקובץ:En-uk-Oxford.ogg‏Ⓘ‏; בלטינית: Oxonia, - iensis) היא עיר באוקספורדשייר שבאנגליה.
אוקספורד שוכנת כ-80 ק"מ צפון מערבה מלונדון ומחוברת אליה בכביש מהיר וברכבת. באוקספורד מצוי גם נמל תעופה אשר מספק שירותי תעופה כלליים ועסקיים.
באוקספורד נמצאת אוניברסיטת אוקספורד, האוניברסיטה העתיקה ביותר בעולם דובר האנגלית, ויש בה מבנים בכל סגנון של האדריכלות האנגלית מאז סוף התקופה האנגלו-סקסונית.
נהר התמזה חוצה את העיר, והחלק המצוי בתחומי העיר ונמשך לאורך כ-16 ק"מ, קרוי "איסיס" כשריד לשמו הלטיני של הנהר.
היסטוריה

אוקספורד אוכלסה לראשונה בזמנים אנגלו-סקסונים, אז בשם "אוֹקְסֵנָפוֹרְדָה" (Oxenaforda). בניית העיר החלה עם ייסוד מנזר פריידסוויד הקדושה (St Frideswide's nunnery) במאה ה-8. פריידסוויד היא הקדושה הפטרונה של אוקספורד העיר כמו גם של האוניברסיטה, ויום חגה הוא 19 באוקטובר.
שמה של אוקספורד תועד לראשונה בשנת 912 באוסף ספרי השנים הקרוי "הכרוניקה האנגלו-סקסונית" (Anglo-Saxon Chronicle). במאה ה-10 נהייתה עיירת אוקספורד ספר צבאי חשוב אשר חצץ בין ממלכת מרסיה לממלכת וסקס. בתקופה זו נבזזה אוקספורד פעמים מספר על ידי פולשים דנים מהצפון.
את יוקרתה הראשונית של אוקספורד העניק לה הנרי השני, מלך אנגליה, כאשר פרסם מגילה שהעניקה לתושבי העיר אותן הזכויות מהן נהנו תושבי לונדון הבירה, ופטרה אותם ממילוי חובות שונות מהן היו פטורים גם תושבי לונדון. בנוסף, תחת שלטונו של הנרי השני מבנים דתיים רבים נבנו בתחום אוקספורד או בקרבתה. אחד מנכדיו של ג'ון מלך אנגליה הקים באוקספורד את מנזר ריילי (Rewley Abbey) למען מסדר הנזירים הציסטרסיאניים; נזירים ממסדרים שונים (דומיניקנים, פרנציסקנים, אוגוסטינים, ואף חברי המסדר הכרמליתי) הקימו באוקספורד בתים ומבנים שונים.
אוניברסיטת אוקספורד מוזכרת בפעם הראשונה במסמכים מהמאה ה-13. ראשוני הקולג'ים של האוניברסיטה הם יוניברסיטי קולג' (נוסד 1249), בייליול (1263) ומרטון (1264). לאורך ההיסטוריה, היחסים בין קהילת האוניברסיטה לבין שאר אוכלוסיית אוקספורד הלא-אקדמית היו בעייתיים ומתוחים. דפוס זה של יחסי איבה בין עיירה לבין אוניברסיטה גדולה היה שכיח בערים אקדמיות. מהומות שנמשכו יומיים פרצו ב-10 בפברואר 1355 עקב סכסוך בין תושבים מקומיים לבין שני סטודנטים, וגבו את חייהם של 93 אנשים. אלו היו מהומות סקולסטיקה הקדושה (St Scholastica Day riot), על שום יום חגה של הקדושה שחל בתאריך זה.
בזמן מלחמת האזרחים האנגלית סיפקה אוקספורד מחסה לחצר המלך צ'ארלס; בשנת 1642, עוד לפני שהחלה המלחמה, מיהר המלך לצאת מלונדון ולחמש את צבאו לקראת הקרב. זמן קצר לאחר שעזב את לונדון, כינס המלך את פמלייתו באוקספורד שנהפכה לבסיס הצבאי של המלוכנים, על-אף שבאוקספורד עצמה היה כוח לא קטן שתמך בפרלמנטרים. לאחר מצור, בשנת 1646, נכנעה אוקספורד לכוחות הפרלמנטרים בהנהגת תומאס פיירפקס.
מאוחר יותר אירחה אוקספורד את חצר המלך צ'ארלס השני בזמן מגפת לונדון הגדולה (1665–1666). כשקרב לעיר תחום פגיעת המגפה, נאלץ המלך באי-רצון להתפנות מאוקספורד.
בשנת 1790 הסתיימה חפירת תעלת אוקספורד הצרה, בת 130 ק"מ. התעלה יוצאת מאוקספורד, שם היא מתחברת לנהר התמזה, וממשיכה עד לקובנטרי. לאחר השלמתה היוותה התעלה נתיב מעבר חשוב לסחורות ממרכז אנגליה ללונדון. בשנות ה-40 של המאה ה-19 הונחו מסילות רכבת בין אוקספורד ללונדון.
התעשיות של אוקספורד כוללות יצרני כלי רכב, חינוך, הוצאה לאור, מדע וטכנולוגיות מידע. במהלך המאה ה-20 התפתחה באוקספורד תעשיית רכב ענפה, ובראשה תעשיית המכוניות של ויליאם מוריס (אנ') – מוריס מוטורס (אנ').
בשנת 1991 הוקמה באוקספורד אוניברסיטה שנייה, אוניברסיטת אוקספורד ברוקס (OBU), במקור בית-הספר לאמניות. לאחרונה נבחרה אוניברסיטה זו מספר פעמים ברציפות כאוניברסיטה החדשה הטובה ביותר בבריטניה.
תחבורה

אוקספורד ממוקמת כ-80 קילומטר צפון-מערבית ללונדון, וכ-110 ק"מ דרום-מזרחית לברמינגהאם. ישנם מספר כבישים מהירים העוברים בקרבת אוקספורד ומחברים אותה לערים מרכזיות.
ערים תאומות

לאוקספורד מספר ערים תאומות, רבות מהן ערי אוניברסיטה:
גרמניה בון, גרמניה
צרפת גרנובל, צרפת
הולנד ליידן, הולנד
ניקרגואה לאון, ניקרגואה
איטליה פדובה, איטליה
פולין ורוצלב, פולין
הרשות הפלסטינית רמאללה, הרשות הפלסטינית
ראו גם

אוקספם
אוקספורד לעת ערב
פוטוכרום של הרחוב הראשי באוקספורד 1890
צ'אנגג'נג 4B

צ'אנגג'נג 4B (בסינית: 长征四号乙火箭‏, Long March 4B,Chang Zheng 4B (CZ-4B) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי אקדמיית החלל בשנחאי הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".
היסטורייה

כאשר לפי החלטת הממשל הוחלט לפתח סדרת משגרים צ'אנגג'נג 2, לאחר סיום השלב הראשון הוחלט להמשיך עם הצעה שפותחה בתאגיד הטכנולוגיה בתחום החלל של סין. לאחר מספר שנים הוחלט לחדש את התכנון שהסתיים בשיגור בעזרת משגר "צ'אנגג'נג 4A" בשנת 1988 ושיגור נוסף בשנת 1990. לאחר השיגור הראשון, השלב השלישי של המשגר התפוצץ בחלל וגרם לכ-100 חלקי פסולת חלל. כתוצא המכך הוחלט לעצר את השיגורים ולבצע שינויים תכנוניים.
השיגור הראשון בוצע בשנת 1999 והשתיים בהצלחה.
השיגורים מבוצעים ממרכז שיגור הלוויינים שיצ'אנג כן שיגור LA-3, מרכז שיגור הלוויינים טאיואן כן שיגור LA-7, LA-9., מרכז שיגור הלוויינים ג'יוצ'ואן כן שיגור LA-4
.
עד לספטמבר 2024 בוצעו 51 שיגורים מהם 50 היו מוצלחים.
הערות שוליים

↑  מוכר בתקשורת המערבית כ־Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
בטאהיסטין

| --- | --- |

 שם IUPAC
 methyl[2‐(pyridin‐2‐yl)ethyl]amine
 שמות מסחריים בישראל
 אגיסרק (Agiserc), בטיסטין (Betistine), בטאהיסטין טבע (Betahistine Teva)
 נתונים כימיים
 כתיב כימי:  C8H12N2 
 מסה מולרית:  136.1 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  100%
 מטבוליזם:  בכבד
 זמן מחצית חיים:  3.5 שעות
 הפרשה:  91% בשתן
 בטיחות
 מעמד חוקי:  דורש מרשם
 דרכי מתן:  פומי
 מזהים
 קוד ATC:  N07CA01 
 מספר CAS:  5638-76-6
 PubChem:  2366
 ChemSpider:  2276
 
בטאהיסטין (באנגלית Betahistine) היא תרופה להקלה בתסמינים של מחלת מנייר ובמקרים של התקפים סימפטומטיים של ורטיגו שאינם על רקע מחלה זו.
בטאהיסטין נמכרת בישראל בשמות המסחריים אגיסרק (Agiserc), בטיסטין (Betistine) ובטאהיסטין טבע (Betahistine Teva).
בטאהיסטין דומה במבנה שלה להיסטמין, תרכובת הנמצאת באופן טבעי בגוף ומשמשת בין היתר כמוליך עצבי המבצע בקרה על תפקודים שונים במוח. היא מהווה אנלוג מבני של היסטמין כך שנקשרת לקולטנים שלו ומבצעת שפעול של תתי סוגים מסוימים לצד דיכוי של תתי סוגים אחרים. מנגנון הפעולה המשוער של התרופה מערב עלייה בזרימת הדם אל האוזן הפנימית לצד עלייה ברמות ההיסטמין במערכת העצבים המובילה להתאוששות של המערכת הוסטיבולרית.
היסטוריה

בטאהיסטין הופקה לראשונה בשנת 1904. עם זאת, השימוש התרופתי בתרכובת במחלות שקשורות למערכת הוסטיבולרית בכלל ובמחלת מנייר בפרט תועד לראשונה רק עשרות שנים לאחר מכן, באמצע המאה ה-20. בשנים אלו, התפיסה הרווחת הייתה שמחלת מנייר נובעת משינויים מיקרווסקולרים במערכת השבלול באוזן הפנימית, שכוללים אירועים חולפים של כיווץ כלי דם המובילים לפרפוריה ירודה למערכת זו, בדומה לפתופיזיולוגיה של מיגרנות. התפיסה שהמנגנון הפתופיזיולוגי של המחלות דומה הביאה לכך ששתיהן טופלו בהמשך באמצעות מרחיבי כלי דם.
הרופא ביארד טיילור הורטון (1895–1980) היה הראשון לטפל בסוגים שונים של מיגרנות באמצעות היסטמין, תרכובת שהאפקט הואזודילטורי (מרחיב כלי דם) שלה היה מוכר באותה תקופה. הטיפול במיגרנות באמצעות היסטמין והתפיסה שהמנגנון הפתופיזיולוגי שלהן דומה למחלת מנייר נתנו לו מאוחר יותר את ההשראה לנסות ולהשתמש בהיסטמין גם לטיפול במחלה וסטיבולרית זו.
באותה תקופה התגלתה האנלוגיה המבנית והפרמקולוגית בין היסטמין לבטאהיסטין. בטאהיסטין החלה להיות משווקת בארצות הברית תחת השם סרק (Serc) לטיפול בסוגים שונים של כאבי ראש. ההעדפה להשתמש בבטאהיסטין על פני היסטמין נבעה מסיכון נמוך יותר לתופעות לוואי כמו גם האפשרות ליטול אותה בכדורים (שימוש פומי). על אף שהורטון היה הראשון לטפל במחלת מנייר באמצעות היסטמין ובמקביל בכאבי ראש באמצעות המולקולה האנולוגית לה, בטאהיסטין, הוא ככל הידוע לא יזם את ראשית הטיפול במחלת מנייר באמצעות בטאהיסטין. באותן השנים יצאו מאמרים שונים המתייחסים לאפקט הואזודילטורי של בטאהיסטין, בדומה להיסטמין, על אתרים שונים במוח וביניהם מערכת השבלול באוזן הפנימית. מספר חוקרים קיבלו מכך את ההשראה לבחון את הטיפול במחלת מנייר באמצעות בטאהיסטין.
בתחילת שנות ה-70 ההשפעה הקלינית של בטאהיסטין תוארה בהרחבה, ובעשרים השנים לאחר מכן יצאו עשרות עבודות ומחקרים שבחנו את האפקט של בטאהיסטין על מחלת מנייר ועל אירועים וסטיבולריים של ורטיגו בשל אטיולוגיות שונות. על אף שחלק נכבד מהעבודות לא עמד בסטנדרטים הדרושים כדי להסיק שהתוצאות מובהקות, הצטברו מספיק מחקרים שפורסמו באותן השנים ואף מאוחר יותר שאפשרו להניח שבטאהיסטין יעילה בטיפול במחלת מיינר.
עד לאמצע שנות ה-80 התפיסה הייתה שמחלת מיינר נובעת כאמור מאספקה ירודה של דם למערכת השבלול באוזן הפנימית. בהתאם לכך, היעילות של בטאהיסטין ושל היסטמין במחלה זו יוחסה ליכולת שלהן להרחיב את כלי הדם ולשפר את הפרפוזיה לאזור זה כמו גם לאזורים נוספים, בייחוד למוח הגדול. בשנים הבאות נוצרה הבנה טובה יותר של התפקיד של היסטמין כמתווך עצבי במוח בכלל ובמערכת הוסטיבולרית בפרט, זאת באמצעות קישור לקולטנים ייעודים באזורים שונים של מערכת העצבים. במקביל, נמצאה השפעה מבנית אנלוגית של בטאהיסטין על אותם קולטנים, שיוצרת בקרה על רמות ההיסטמין במוח. גילויים אלו תרמו להבנה שלבטאהיסטין קיימת ככל שנראה השפעה וסטיבולרית מיטיבה לא רק בגלל האפקט הואזודילטורי שלה על כלי הדם אלא גם באמצעות השפעה על מערכת העצבים המרכזית דרך קישור לקולטנים להיסטמין.
מנגנון הפעולה

עיקר הפעולה של בטאהיסטין נובע, ככל הנראה, מהאנולוגיה המבנית שלו להיסטמין.
היסטמין היא תרכובת אורגנית המשפיעה על מערכות שונות בגוף. יש לה תפקיד מרכזי בתגובה של המערכת החיסונית והיא מופרשת במצבי אלרגיה, בהם הגוף מגיב ביתר כנגד חומרים שבדרך כלל אינם מעוררים מחלה. לצד זאת, להיסטמין תפקיד חשוב כמתווך עצבי המבקר תפקודים שונים במוח. קיימים שלושה קולטנים אליהם ההיסטמין נקשר כדי לתווך את השפעתו המוחית: H2, H1 הנמצאים בצד הפוסט-סינפטי ו-H3 שנמצא בצד הפרה-סינפטי. קשירה של אגוניסטים לקולטנים מביאה לאפקטים שונים כתלות בסוג הקולטן: עלייה במחזור של היסטמין ובהפרשתו במערכת העצבים המרכזית בתגובה לקשירה של קולטנים H1 ו-H2 וירידה במחזור של החלבון בתגובה לקשירת הקולטן H3.
ביטוי של כלל הקולטנים להיסטמין בגרעין הוסטיבולרי בבעלי חיים שונים מצביע על השפעה של היסטמין על תפקודים שונים של המערכת הוסטיבולרית. השפעה זו נמצאה במחקרים שונים בבעלי חיים, כשביטוי של ליגנד לקולטנים השונים הוביל לשינויים במערכת זו. ביטוי של אנטגוניסט לקולטן היסטמין H2 ואגוניסט לקולטן היסמין H3 הובילו לפגיעה בתפקוד וסטיבולרי, בעוד שביטוי הפוך של אגוניסט לקולטן H2 ואנטגוניסט ל-H3 הביאו לאפקט מנוגד ואף לתיקון הפגיעה הוסטיבולרית.
מנגנון הפעולה > מנגנון פעולה משוער

בטאהיסטין היא תרופה הניתנת היום במקרים של פגיעה וסטיבולרית לצורך טיפול סימפטומטי בהתקפים של ורטיגו. היא משמשת במיוחד במטופלים הסובלים ממחלת מנייר שכוללת בין היתר התקפים חוזרים של ורטיגו, טנטון, ירידה בשמיעה ותחושת בחילה. בטאהיסטין מהווה אנלוג מבני של היסטמין. יש לה אפקט אגוניסטי קל על קולטן H1 ובעיקר השפעה אנטגוניסטית משמעותית על קולטן H3. לתרופה אתרי פעולה שונים במערכת העצבים המרכזית וההיקפית. בעוד שחלק מאתרי הפעולה של התרופה ידועים שנים רבות, ישנם אתרים נוספים, בעיקר במערכת העצבים המרכזית, שהתגלו רק לאחרונה.
מנגנון הפעולה > מנגנון הפעולה במערכת העצבים הפריפרית

היעילות של בטאהיסטין נתפסה עד לשנים האחרונות כקשורה בעיקר למנגנון הוסקולרי שכולל הרחבה של כלי הדם של האוזן הפנימית ועלייה בזרימת הדם לאזור זה. המנגנון הודגם במודלים של בעלי חיים וכולל מספר מרכיבים: השפעה על קולטנים H1 ו-H3 להיסטמין ועל קולטני ɑ2 של מערכת העצבים האוטונומית שמביאים בסופו של דבר לירידה בהתנגדות הפריפרית של כלי הדם ולעלייה בזרימת הדם אל האוזן הפנימית.
מנגנון הפעולה > מנגנון הפעולה במערכת העצבים המרכזית

בשנים האחרונות מצטבר ידע על התרומה של היסטמין לתהליכי ההתאוששות של המערכת הוסטיבולרית, שמהווה חלק משמעותי ממערכת העצבים המרכזית. השפעה זו של היסטמין מהווה את הבסיס להשפעה המיטיבה שיש לאנלוג המבני שלו, בטאהיסטין, במקרים של הפרעות וסטיבולריות כמו התקפי ורטיגו. בטאהיסטין נמצאה כמקצרת במספר שבועות את תהליכי ההתאוששות מנזק למערכת הוסטיבולרית במודלים של בעלי חיים. מחקרים שונים מצביעים על מנגנון פעולה שכולל ביטוי מוגבר של היסטמין.
תופעות לוואי

תופעות הלוואי השכיחות ביותר (1-10%) עבור בטאהיסטין כוללים בין היתר: בחילה, קשיי עיכול, וכאב ראש.
תופעות לוואי נוספות ופחות שכיחות כוללות גירוי, פריחה, סרפדת (תגובה אלרגית של כלי דם בעור), הפרעות מתונות במערכת העיכול כמו הקאות, כאב בטן ותחושת נפיחות בבטן. נטילת התרופה עם מזון תסייע בהפחתת תופעות אלו.
תופעות לוואי המחייבות הפסקת טיפול בתרופה כוללות בצקת בפנים, בשפתיים, בלשון או בצוואר העלולה לגרום לקשיי נשימה. בנוסף, פריחה אדומה בעור או דלקת וגירוי בעור. תסמינים אלה עלולים להצביע על רגישות לתרופה.
התוויות נגד

התכשיר מכיל לקטוז ועלול לגרום לתגובה אלרגית באנשים הרגישים ללקטוז.
חל איסור ליטול את התרופה במידה ויש גידול בבלוטת האדרנל (פאוכרומוציטומה).
היריון והנקה

קטגוריית הבטיחות בהנקה היא C, ואין ליטול תרופה זו בזמן היריון אלא אם הרופא החליט שזה הכרחי.
לא ידוע האם בטאהיסטין עובר לחלב אם, ולכן ייתכן כי מותר להניק בזמן השימוש בתרופה.
הערות שוליים

↑  בטאהיסטין טבע Betahistine Teva, באתר שירותי בריאות כללית
1 2  בטאהיסטין - על תופעות הלוואי ודרכי השימוש, באתר Infomed
1 2  A. P. Casani, G. Guidetti, R. Schoenhuber, Report from a Consensus Conference on the treatment of Ménière’s disease with betahistine: rationale, methodology and results, Acta Otorhinolaryngologica Italica 38, 2018-10, עמ' 460–467 doi: 10.14639/0392-100x-2035
↑  Michel Lacour, Paul H van de Heyning, Miroslav Novotny, Brahim Tighilet, Betahistine in the treatment of Ménière’s disease, Neuropsychiatric Disease and Treatment 3, 2007-8, עמ' 429–440
↑  עלון לצרכן
אבי דניאלי

| --- | --- |
תת-ניצב אבי דניאלי
 לידה:  חיפה
 מדינה:  ישראל ישראל
 השכלה:  תואר שני אוניברסיטת חיפה
 מספר צאצאים:  3
 השתייכות:   משטרת ישראל
 תקופת הפעילות:  מ-1990
 דרגה:   תת-ניצב
 תפקידים בשירות
 מפקד מרחב העמקים  מפקד מרחב כנרת  מפקד מרחב גליל  מפקד תחנת לב הגליל  סגן המזכיר הביטחוני לשר לביטחון פנים  מפקד תחנת טבריה  קצין אג"מ עמקים  מפקד תחנת בית-שאן  מפקד תחנת זכרון יעקב
 פעולות ומבצעים
   מלחמת לבנון השנייה   המערכה ברצועת הביטחון   מבצע צוק איתן
אברהם (אבי) דניאלי הוא תת-ניצב במשטרת ישראל. מפקד מרחב העמקים במחוז הצפוני של משטרת ישראל.
ביוגרפיה

דניאלי נולד בחיפה בשנת 1966, בן לרבקה ויצחק דניאלי, ולו אח אחד. הוא גדל בשכונת נווה שאנן בחיפה, למד בבית הספר עירוני ג', סיים כיתה י"ג וקיבל תעודת טכנאי אלקטרוניקה ומחשבים.
בשנת 1985 התגייס לשירות צבאי ושירת בחיל התותחנים, השתחרר מצה"ל בדרגת סרן, ובשנת 1990 התגייס לשירות משטרת ישראל.
קריירה

דניאלי משמש כמפקד מרחב עמקים במשטרת ישראל. לפני כן שימש כמפקד מרחב כנרת, מפקד מרחב גליל, מפקד תחנת לב הגליל, סגן המזכיר הביטחוני לשרים במשרד לביטחון לאומי גלעד ארדן ויצחק אהרונוביץ, מפקד תחנת טבריה, קצין אג"מ מרחב עמקים מחוז צפון, מפקד תחנת זכרון יעקב, מפקד תחנת בית שאן.
במסגרת פעילותו המשטרתית השתתף דניאלי במספר אירועים ביטחוניים מרכזיים ובניהם מהומות אוקטובר בצומת פוריידיס, השתלטות על השריפה בכרמל ומתן מענה ראשוני לאחר פיגועים שונים באזור הצפון.
דניאלי פיקד על הפעילות המשטרתית לטיפול במהומות נגד הקמת טורבינות רוח ברמת הגולן, ונפצע במהלך ההתפרעות במנסורה.
פעילות מבצעית בולטת

מבצע בטובא-זנגרייה: דניאלי הוביל מבצע מעצרים רחב היקף נגד ארגוני פשיעה בכפר טובא-זנגרייה. במבצע זה נעצרו 19 חשודים, והוחרמו כלי נשק וסמים.
מניעת חדירת מחבלים באזור עפולה: במסגרת תפקידו כמפקד מרחב עמקים, דניאלי פעל למניעת חדירת מחבלים לאזור ולשמירה על ביטחון התושבים. הוא הוביל מבצעים מיוחדים לאיתור ומעצר חשודים בפעילות טרור.
השכלה

דניאלי למד לתואר ראשון בהיסטוריה של עם ישראל ותואר שני בהיסטוריה של עם ישראל מאוניברסיטת חיפה.
בהמשך למד לתואר שני נוסף במדעי המדינה ומינהל ציבורי מאוניברסיטת חיפה.
חיים אישיים

דניאלי נשוי ואב לשלושה ילדים. מתגורר בחיפה.
הערות שוליים

↑  אלון חכמון, ‏חדירת מחבלים מהשומרון? בעפולה לא מחכים: "מתכוננים לכל תרחיש", באתר מעריב אונליין, 1 במרץ 2024
↑  יוסי וקנין, מפקד חדש למרחב העמקים במחוז הצפוני: תת-ניצב אבי דניאלי, באתר mynet‏ העמק, 31 במאי 2023
↑  אלון חכמון, ‏היום נערך טקס החלפת מפקד מרחב העמקים במחוז הצפוני במשטרה, באתר מעריב אונליין, 31 במאי 2023
↑  103FM, ‏"העבריינים היום מתוחכמים": בכיר במשטרה עם פרטים נוספים על מבצע המעצרים בטובא זנגריה, באתר מעריב אונליין, 22 במאי 2023
↑  ינון מגל ובן כספית – המשטרה עצרה 19 חשודים בטובא זנגריה, באתר 103fm, ‏22 במאי 2023
פינוי התנחלויות

מאז מלחמת ששת הימים ב-1967, ישראל פינתה התנחלויות בשטחים שכבשה במלחמה. שני הפינויים העיקריים שבוצעו היו:
פינוי חבל ימית – פינוי כל ההתנחלויות הישראליות בסיני בשנים 1980–1982 כתוצאה מהסכם השלום בין ישראל למצרים. התנחלויות אלו כללו 19 יישובים שהכילו כ-4,300 איש.
תוכנית ההתנתקות – פינוי כל  ההתנחלויות הישראליות ברצועת עזה (אשר כללו את 17 יישובי גוש קטיף, את שלושת יישובי התוחמת הצפונית, ואת שני יישובי מרכז הרצועה) וארבעה יישובים בצפון השומרון בקיץ 2005. בתוכנית זו פונו מבתיהם למעלה מ-9,000 ישראלים.
בשני המקרים הללו, לאחר פינוי ההתנחלויות הרסה ישראל את המבנים שבהן.
פינוי התנחלויות קטנות יותר

במסגרת הסכמי אוסלו, פונו שתי היאחזויות נח"ל שבצפון השומרון - נח"ל גינת ונח"ל עירית. כיום שטח זה הוא חלק משטח A של הרשות הפלסטינית.
המאחז עמונה פונה באופן חלקי (כתשעה בתי קבע) לראשונה ב-2006 ובאופן מלא ב-1 בפברואר 2017. זאת כתוצאה מפסיקת בג"ץ בנוגע למעמדה החוקי של הקרקע.
ב-2 בספטמבר 2012 פונה המאחז מגרון שבמועצה אזורית מטה בנימין. במאחז התגוררו כ-200 נפשות.
באפריל 2017 פונה מאחז הבלאדים שבמדבר שומרון. מאז התקיימו מספר פעמים לשקמו.
ב-2 ביולי 2021 פונה המאחז אביתר במסגרת פשרה עם רשויות המדינה. המדינה הכריזה כי תבחן את הסדרת ההתיישבות במקום בעתיד. טרם הפינוי, התגוררו ביישוב כ-53 משפחות.
פינוי התנחלויות בעתיד

פינוי התנחלויות נחשב לאמצעי אפשרי עתידי כחלק מיישום של פתרון שתי המדינות. יש התומכים בפינוי של חלק מההתנחלויות, ובסיפוח של גושי ההתיישבות הסמוכים לקו הירוק. ארגוני שמאל התומכים בהקמת מדינה פלסטינית תומכים גם בפינוי התנחלויות, ובהם: יוזמת ז'נבה, תנועת מאבק סוציאליסטי, שלום עכשיו ותראבוט. גם מפלגות השמאל השונות (העבודה, מרצ וחד"ש) תומכות בפינוי חלקי או מלא של ההתנחלויות.
מנגד, הימין הפוליטי בישראל מתנגד לפינוי שכזה וחלקים מגוש זה אף תומכים בפתרון הפוך – סיפוח יהודה ושומרון למדינת ישראל. בעיניי הציונות הדתית, פינוי התנחלויות מנוגד למצוות יישוב ארץ ישראל. הרב בניהו ברונר התייחס לסוגיה זו: "רק לעם ישראל יש זכויות מדיניות בארץ ישראל ולכן מדינה זרה בתוך תחומי ארץ ישראל היא קריסת מימוש ההבטחה של הקב"ה לאברהם אבינו "לזרעך אתן את הארץ". מי שמאמין בקב"ה ובתורתו לא יכול לחשוב על כך שקיימת אפשרות לריבונות זרה בארץ ישראל שאינה לזרעו של אברהם, וזרעו של אברהם הוא יצחק בלבד "כי ביצחק יקרא לך זרע" ולא ישמעאל".
הערות שוליים

↑  נתונים – התנחלויות שיפונו, באתר יוזמת ז'נבה
↑  תנועת מאבק סוציאליסטי, על מה אנחנו נאבקים ונאבקות?, באתר Socialism.org.il
↑  Shabtay Bendet, מפת התנחלויות 2023, באתר שלום עכשיו, ‏2023-01-09
↑  התחברות – تـــرابـــط, באתר www.tarabut.info
↑  מפלגת העבודה, באתר camp.mini-sites.net
↑  מצע מרצ
↑  Felix007.com, חד"ש | מצע חד"ש, באתר hadash.org.il
↑  מגורים בהתנחלות,  באתר כיפה, 26 ביוני 2003.